Pel que fa a la incidència del càncer de mama, l’estadística indica que 1 de cada 8 dones poden desenvolupar càncer de mama en algun moment de la seva vida. Aquest risc absolut s’ha d’agafar com a punt de partida, ja que el risc individual de cada dona pot ser més gran o menor, depenent de factors no controlables com el gènere, l’edat (la majoria dels casos es detecten en dones de més de 50 anys) , els antecedents familiars o els antecedents reproductius. També depèn de factors controlables com ara el pes, l’activitat física o el consum d’alcohol.